ประกาศจุฬาลงกรณ์มหาวิทยาลัยประกาศจุฬาลงกรณ์มหาวิทยาลัยเรื่องส่วนงานของมหาวิทยาลัยพ.ศ. ๒๕๕๒ โดยที่สมควรให้การจัดโครงสร้างส่วนงานของมหาวิทยาลัยสอดคล้องกับการเป็นมหาวิทยาลัยในกำกับของรัฐเพื่อความมีประสิทธิภาพในการดำเนินการตามวัตถุประสงค์และพันธกิจของมหาวิทยาลัยอาศัยอำนาจตามความในมาตรา๙ วรรคแรก วรรคสอง และวรรคสาม ประกอบกับมาตรา ๒๑ (๒) และ (๖) และมาตรา ๗๒ วรรคท้ายแห่งพระราชบัญญัติจุฬาลงกรณ์มหาวิทยาลัย พ.ศ. ๒๕๕๑สภามหาวิทยาลัยในการประชุมครั้งที่ ๗๑๘ เมื่อวันที่ ๒๖ พฤศจิกายน พ.ศ. ๒๕๕๒ จึงอนุมัติให้ออกประกาศไว้ดังนี้ข้อ ๑ ประกาศนี้เรียกว่า ประกาศจุฬาลงกรณ์มหาวิทยาลัยเรื่อง ส่วนงานของมหาวิทยาลัย พ.ศ. ๒๕๕๒ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศจุฬาลงกรณ์มหาวิทยาลัยเรื่อง ส่วนงานของมหาวิทยาลัย พ.ศ. ๒๕๕๑ข้อ ๔ ส่วนงานของจุฬาลงกรณ์มหาวิทยาลัย ได้แก่(๑)สำนักงานสภามหาวิทยาลัย มีภาระหน้าที่ในงานเลขานุการกิจและสารบรรณรวมทั้งสนับสนุนงานของสภามหาวิทยาลัย และของคณะกรรมการนโยบาย คณะวุฒยาจารย์ และคณะกรรมการตรวจสอบของมหาวิทยาลัยและภาระหน้าที่อื่นตามที่ได้รับมอบหมาย(๒)สำนักงานมหาวิทยาลัยมีภาระหน้าที่ในการบริหารจัดการเพื่อสนับสนุนการดำเนินการตามวัตถุประสงค์ของมหาวิทยาลัยและภาระหน้าที่อื่นตามที่สภามหาวิทยาลัยและผู้บริหารมหาวิทยาลัยมอบหมาย(๓)คณะ มีภาระหน้าที่ในการจัดการศึกษา การวิจัย และการบริการทางวิชาการที่เกี่ยวข้องในศาสตร์นั้นๆ รวมทั้งการทะนุบำรุงศิลปวัฒนธรรม ดังนี้(๓.๑)คณะครุศาสตร์(๓.๒)คณะจิตวิทยา(๓.๓)คณะทันตแพทยศาสตร์(๓.๔)คณะนิติศาสตร์(๓.๕)คณะนิเทศศาสตร์(๓.๖)คณะพยาบาลศาสตร์(๓.๗)คณะพาณิชยศาสตร์และการบัญชี(๓.๘)คณะแพทยศาสตร์(๓.๙)คณะเภสัชศาสตร์(๓.๑๐)คณะรัฐศาสตร์(๓.๑๑)คณะวิทยาศาสตร์(๓.๑๒)คณะวิทยาศาสตร์การกีฬา(๓.๑๓)คณะวิศวกรรมศาสตร์(๓.๑๔)คณะศิลปกรรมศาสตร์(๓.๑๕)คณะเศรษฐศาสตร์(๓.๑๖)คณะสถาปัตยกรรมศาสตร์(๓.๑๗)คณะสหเวชศาสตร์(๓.๑๘)คณะสัตวแพทยศาสตร์(๓.๑๙)คณะอักษรศาสตร์(๔)วิทยาลัย มีภาระหน้าที่ในการจัดการศึกษาในระดับบัณฑิตศึกษา การวิจัยและการบริการทางวิชาการในศาสตร์และสาขาวิชาที่เกี่ยวข้องรวมทั้งการทะนุบำรุงศิลปวัฒนธรรม ดังนี้(๔.๑)วิทยาลัยประชากรศาสตร์(๔.๒)วิทยาลัยปิโตรเลียมและปิโตรเคมี(๔.๓)วิทยาลัยวิทยาศาสตร์สาธารณสุข(๕)สถาบัน มีภาระหน้าที่ในการวิจัย การจัดการศึกษา และการบริการทางวิชาการเฉพาะเรื่องรวมทั้งการทะนุบำรุงศิลปวัฒนธรรม ดังนี้(๕.๑)สถาบันการขนส่ง มีภาระหน้าที่ในการวิจัย การบริการทางวิชาการและการจัดการศึกษาในประเด็นเกี่ยวกับการขนส่งและประเด็นอื่นที่เกี่ยวข้อง(๕.๒)สถาบันวิจัยทรัพยากรทางน้ำ มีภาระหน้าที่ในการวิจัย การบริการทางวิชาการ และการจัดการศึกษาในประเด็นเกี่ยวกับทรัพยากรทางน้ำและประเด็นอื่นที่เกี่ยวข้อง(๕.๓)สถาบันวิจัยเทคโนโลยีชีวภาพและวิศวกรรมพันธุศาสตร์ มีภาระหน้าที่ในการวิจัย การบริการทางวิชาการและการจัดการศึกษาในประเด็นเกี่ยวกับเทคโนโลยีชีวภาพและวิศวกรรมพันธุศาสตร์และประเด็นอื่นที่เกี่ยวข้อง(๕.๔)สถาบันไทยศึกษา มีภาระหน้าที่ในการวิจัย การบริการทางวิชาการและการจัดการศึกษาในประเด็นเกี่ยวกับไทยศึกษาและประเด็นอื่นที่เกี่ยวข้อง(๕.๕)สถาบันวิจัยพลังงาน มีภาระหน้าที่ในการวิจัย การบริการทางวิชาการและการจัดการศึกษาในประเด็นเกี่ยวกับพลังงานและประเด็นอื่นที่เกี่ยวข้อง(๕.๖)สถาบันวิจัยโลหะและวัสดุ มีภาระหน้าที่ในการวิจัย การบริการทางวิชาการ และการจัดการศึกษาในประเด็นเกี่ยวกับโลหะและวัสดุและประเด็นอื่นที่เกี่ยวข้อง(๕.๗)สถาบันวิจัยสภาวะแวดล้อม มีภาระหน้าที่ในการวิจัย การบริการทางวิชาการ และการจัดการศึกษาในประเด็นเกี่ยวกับสภาวะแวดล้อมและประเด็นอื่นที่เกี่ยวข้อง(๕.๘)สถาบันวิจัยสังคม มีภาระหน้าที่ในการวิจัย การบริการทางวิชาการและการจัดการศึกษาในประเด็นเกี่ยวกับสังคมและประเด็นอื่นที่เกี่ยวข้อง(๕.๙)สถาบันเอเชียศึกษา มีภาระหน้าที่ในการวิจัย การบริการทางวิชาการและการจัดการศึกษาในประเด็นเกี่ยวกับเอเชียศึกษาและประเด็นอื่นที่เกี่ยวข้อง(๖)ส่วนงานที่เรียกชื่ออย่างอื่นที่มีฐานะเทียบเท่าคณะ สำนักวิชา วิทยาลัย และสถาบัน เพื่อดำเนินการตามวัตถุประสงค์ในมาตรา๗ แห่งพระราชบัญญัติจุฬาลงกรณ์มหาวิทยาลัย พ.ศ. ๒๕๕๑ มีดังนี้(๖.๑)บัณฑิตวิทยาลัย มีภาระหน้าที่ในการกำกับ ติดตาม ดูแลและพัฒนาคุณภาพและมาตรฐานบัณฑิตศึกษาของจุฬาลงกรณ์มหาวิทยาลัย และการจัดการศึกษาการวิจัย และการบริการทางวิชาการทางด้านสหสาขาวิชาในระดับบัณฑิตศึกษารวมทั้งการทะนุบำรุงศิลปวัฒนธรรม(๖.๒)สถาบันภาษา มีภาระหน้าที่ในการวิจัย การจัดการศึกษาและการบริการทางวิชาการในประเด็นเกี่ยวกับภาษาอังกฤษและประเด็นอื่นที่เกี่ยวข้อง(๖.๓)สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัยมีภาระหน้าที่ในการจัดการศึกษา การวิจัยและการบริการทางวิชาการในระดับบัณฑิตศึกษาในสาขาวิชาบริหารธุรกิจและสาขาวิชาที่เกี่ยวข้องรวมทั้งการทะนุบำรุงศิลปวัฒนธรรม(๖.๔)ศูนย์วิทยทรัพยากร มีภาระหน้าที่ในการจัดการทรัพยากรสารสนเทศและทรัพยากรความรู้และวิชาการเพื่อดำเนินการตามวัตถุประสงค์ของมหาวิทยาลัยตลอดจนสนับสนุน เอื้ออำนวย และให้คำปรึกษาเกี่ยวกับระบบงานในความรับผิดชอบ(๖.๕)ศูนย์เครื่องมือวิจัยวิทยาศาสตร์และเทคโนโลยีมีภาระหน้าที่ในการสนับสนุนด้านเครื่องมือวิจัยวิทยาศาสตร์และเทคโนโลยีเพื่อดำเนินการตามวัตถุประสงค์ของมหาวิทยาลัยตลอดจนสนับสนุน เอื้ออำนวย และให้คำปรึกษาเกี่ยวกับระบบงานในความรับผิดชอบ(๖.๖)สำนักงานการทะเบียนและประมวลผลมีภาระหน้าที่ในงานการทะเบียนและประมวลผลของการจัดการศึกษาของมหาวิทยาลัยตลอดจนสนับสนุน เอื้ออำนวย และให้คำปรึกษาเกี่ยวกับระบบงานในความรับผิดชอบ(๖.๗)สำนักงานจัดการระบบเทคโนโลยีสารสนเทศมีภาระหน้าที่ในการพัฒนาและสนับสนุนด้านระบบเทคโนโลยีสารสนเทศเพื่อดำเนินการตามวัตถุประสงค์ของมหาวิทยาลัยตลอดจนสนับสนุน เอื้ออำนวย และให้คำปรึกษาเกี่ยวกับระบบงานในความรับผิดชอบ(๖.๘)สำนักงานวิชาการ มีภาระหน้าที่ในการบูรณาการการบริหารและสนับสนุนงานวิชาการทั้งในการจัดการศึกษา การวิจัย กิจการนิสิตการบริการทางวิชาการ รวมทั้งการบริหารและสนับสนุนงานวิชาการด้านนานาชาติ(๖.๙)สำนักงานเครือข่ายการเรียนรู้เพื่อภูมิภาค มีภาระหน้าที่ในการพัฒนาและสนับสนุนโครงสร้างพื้นฐานในการจัดการศึกษาการวิจัย กิจการนิสิต การบริการทางวิชาการ หรือการดำเนินการตามวัตถุประสงค์ของมหาวิทยาลัยในเขตพื้นที่เครือข่ายภูมิภาคของมหาวิทยาลัย(๖.๑๐)[๒]สถาบันภาษาไทยสิรินธร จุฬาลงกรณ์มหาวิทยาลัย มีภาระหน้าที่ในการทดสอบ การวิจัยการจัดการศึกษา และการบริการทางวิชาการภาษาไทยและในประเด็นอื่นที่เกี่ยวข้องข้อ ๕ ให้สำนักวิชาวิทยาศาสตร์การกีฬาตามประกาศจุฬาลงกรณ์มหาวิทยาลัย เรื่อง ส่วนงานของมหาวิทยาลัย พ.ศ. ๒๕๕๑ฉบับลงวันที่ ๑๔ พฤษภาคม พ.ศ. ๒๕๕๑ เป็นคณะวิทยาศาสตร์การกีฬาตามประกาศนี้ให้สถาบันวิทยบริการตามประกาศจุฬาลงกรณ์มหาวิทยาลัย เรื่อง ส่วนงานของมหาวิทยาลัย พ.ศ. ๒๕๕๑ฉบับลงวันที่ ๑๔ พฤษภาคม พ.ศ. ๒๕๕๑ เป็นศูนย์วิทยทรัพยากรตามประกาศนี้ให้สำนักทะเบียนและประมวลผลตามประกาศจุฬาลงกรณ์มหาวิทยาลัย เรื่อง ส่วนงานของมหาวิทยาลัย พ.ศ. ๒๕๕๑ฉบับลงวันที่ ๑๔ พฤษภาคม พ.ศ. ๒๕๕๑ เป็นสำนักงานการทะเบียนและประมวลผลตามประกาศนี้ประกาศ ณ วันที่ ๑๖ธันวาคม พ.ศ. ๒๕๕๒จรัส สุวรรณเวลานายกสภามหาวิทยาลัยประกาศจุฬาลงกรณ์มหาวิทยาลัยเรื่อง ส่วนงานของมหาวิทยาลัย (ฉบับที่ ๒) พ.ศ. ๒๕๕๕[๓]ปณตภร/ผู้จัดทำ๒๘ มีนาคม ๒๕๕๕[๑] ราชกิจจานุเบกษาเล่ม ๑๒๗/ตอนพิเศษ ๑๖ ง/หน้า ๗๐/๑ กุมภาพันธ์ ๒๕๕๓[๒] ข้อ ๔ (๖) (๖.๑๐)เพิ่มโดยประกาศจุฬาลงกรณ์มหาวิทยาลัย เรื่อง ส่วนงานของมหาวิทยาลัย (ฉบับที่ ๒) พ.ศ.๒๕๕๕[๓] ราชกิจจานุเบกษาเล่ม ๑๒๙/ตอนพิเศษ ๔๘ ง/หน้า ๒๙/๑๒ มีนาคม ๒๕๕๕